บอร์ด UTP ไฟเขียวสร้างโรงไฟฟ้าพลังงานความร้อนร่วมกำลังผลิต 12 MW
บอร์ด UTP ไฟเขียวสร้างโรงไฟฟ้า Co-generation Power Plant กำลังผลิต 12 MW ซึ่งเมื่อรวมกับกำลังการผลิตที่มีอยู่เดิมจำนวน 9.5 เมกะวัตต์ จะทำให้บริษัทสามารถผลิตกระแสไฟฟ้าเพื่อใช้ในโรงงานทั้งสิ้นจำนวน 21.5 เมกะวัตต์
11 ก.ย. 2558

บริษัท ยูไนเต็ด เปเปอร์ จำกัด (มหาชน) หรือ UTP ระบุว่า ที่ประชุมคณะกรรมการบริษัทครั้งที่ 5/2558 เมื่อวันศุกร์ที่ 11 กันยายน 2558 ได้มีมติอนุมัติสร้างโรงไฟฟ้าพลังงานความร้อนร่วม (Co-generation Power Plant) กำลังการผลิต 12 เมกะวัตต์
โดยใช้ถ่านหินเป็นเชื้อเพลิง งบประมาณในการก่อสร้างประมาณ 320 ล้านบาท ซึ่งเมื่อรวมกับกำลังการผลิตที่มีอยู่เดิมจำนวน 9.5 เมกะวัตต์ จะทำให้บริษัทสามารถผลิตกระแสไฟฟ้าเพื่อใช้ในโรงงานทั้งสิ้นจำนวน 21.5 เมกะวัตต์